Кучиты Юрий

Кучиты Сергейы фырт Юрий (райгуырдис 1919-æм азы 26 августы, Тибы — амардис 2005-æм азы 14 декабры, Бетъырбухы) — атомон науты капитантæй, Цæгат полюсмæ чи бахæццæ ис, фыццаг ахæм.

 Цардафыст 
Юрий райгуырдис Цæгат Ирыстоны, Тибы хъæуы. Ахуыр кодта Дзæуджыхъæуы 27-æм астæуккаг скъолайы. Каст æй фæцис 1938-æм азы иттæг хорз бæрæггæнæнтимæ.

1941-æм азы райдыдта кусын Диксоны порты, буксир «Василий Молоков»-ы матросæй. 1944-æм азы каст фæцис штурманты курсытæ, 1963-æм азы фæсаууонмæ та — С.О. Макаровы номыл Ленинграды уæлдæр инженерон денджызон училище.

1944–1962-æм азты Кучийы-фырт уыдис ихсæтджытæ «Ермак», «Малыгин», «Сибиряков», «Илья Муромец», «Красины» капитанты хæдивæгæй.

1962–1971-æм азты — ихсæтджытæ «Мурманск» æмæ «Киевы» капитан; атомон ихсæттæг «Ленины» капитаны дублер, 1964-æм азæй уыдис уыцы науы капитан.

1971-æм азæй Кучийы-фырт уыдис атомон ихсæттæг «Арктикæйы» капитан. 1977-æм азы 17 августы атомон ихсæттæг «Арктикæ» дунейы уæлдондзог фæрæзты ’хсæн фыццаг ахæм, Цæгат полюсмæ чи бахæццæ ис.

1997-æм азы Кучийы-фырт рацыдис пенсимæ, цардис Бетъырбухы.

Кучиты Юрийы ныстуанмæ гæсгæ йæхи æмæ йæ бинойнаджы (амардис 1999-æм азы) мард буæртты æртхутæг кадджын уавæры ныддардæуыд Цæгат полюсмæ хæстæг денджызы дымгæмæ. Йæ ныстуан сæххæст кодтой атомон ихсæттæг «Ямалы» командæ 2006-æм азы 19 августы.

 Хæрзиуæджытæ 
 Социалистон Фæллойы Хъæбатыр,
 Ленины орден,
 Фæллойы Сырх Тырысайы орден,
 Майдан «За трудовое отличие»,
 Майдан «За оборону Советского Заполярья»,
 Майдан «За победу над Германией»,
 Майдан «300 лет Российскому флоту»,
 Дзæуджыхъæуы кадджын гражданины ном,
æмæ æндæртæ.

 Йæ ном мысынæн
Кучиты Юрийы ном хæссы Дзæуджыхъæуы 27-æм астæуккаг скъола.

 Литературæ 
 Гудиев Г. Курс Норд: [очерк о Ю. Кучиеве]//Гудиев Г. Вершины. С. 59—62.
 Конецкий В. Вчерашние заботы: путевые дневники: [о капитане атомохода «Арктика» Ю. С. Кучиеве и его двоюродном брате капитане Хетагурове]//Конецкий В.В. В сугубо внутренних водах: повести. М. 1983. С. 235–590.
 Кучиев Ю.С. (1919–2005) Капитан атомохода «Арктика»: некролог//Сев. Осетия. 2005. 17 дек.
 Шанаев В.Ф. Арктический джигит. Орджоникидзе. 1979. 112 с.

 Фиппаинæгтæ 

Категори:Ленины ордены кавалертæ
Категори:Социалистон Фæллойы Хъæбатыр
Категори:Тибы чи райгуырдис, уыдон
Категори:Бетъырбухы чи амардис, уыдон
Юрий